Eyjaálfa

Eyjaálfa er heimsálfa sem nær yfir Kyrrahafseyjar. Nákvæm skilgreining svæðisins sem heimsálfan nær yfir er ekki til sökum þess hversu stór hluti hennar er haf. Til hennar eru oft talin Ástralía og nálægar eyjar: Papúa, Nýja Sjáland og ýmsar smærri Kyrrahafseyjar. Stundum er Eyjaálfu skipt í heimshlutana Melanesíu, Míkrónesíu og Pólýnesíu. Stundum eru öll Ástralasía og Malajaeyjar talin hluti af Eyjaálfu.

Fyrstur til að stinga upp á því að gera þennan heimshluta að heimsálfu var dansk-franski landfræðingurinn Conrad Malte-Brun árið 1812. Franska heitið sem hann stakk upp á, Océanie, er dregið af gríska orðinu ὠκεανός ókeanos sem merkir „haf“. Hann sá fyrir sér að svæðið næði frá Malakkasundi í vestri að strönd Ameríku í austri og skiptist í fjóra heimshluta: Pólýnesíu (Bandaríska Samóa, Cooks-eyjar, Páskaeyja, Franska Pólýnesía, Hawaii, Nýja Sjáland, Níve, Norfolkeyja, Pitcairn, Samóa, Tókelá, Tonga, Túvalú, Wallis- og Fútúnaeyjar, Rotuma), Míkrónesíu (Palá, Míkrónesía, Kíribatí, Maríanaeyjar, Marshalleyjar, Nárú, Wake-eyja), „Malasíu“ (Indónesía, Filippseyjar, Singapúr, Brúnei, Austur-Tímor og Austur-Malasía) og Melanesíu (Ástralía, Vanúatú, Salómonseyjar, Fídjieyjar og Papúa-Nýja Gínea). 

Nú eru Malajaeyjar oftar taldar til Asíu. Nýja Sjáland, Ástralía og Nýja Gínea ásamt nálægum eyjum eru oft flokkuð saman sem Ástralasía innan Eyjaálfu.  Vistfræðilega er Ástralasía sérstakt vistsvæði aðgreint frá Indómalajasvæðinu í norðvestri og Eyjaálfusvæðinu í norðaustri. Miðað við þessa skilgreiningu voru íbúar Eyjaálfu rúmlega 30 milljónir árið 2005.

 Landfræði 
Samkvæmt fjögurra heimshluta skilgreiningunni, ná eyjar Eyjaálfu frá Nýju-Gíneu í vestri, að Bonin-eyjum í norðvestri, að Hawaii í norðaustri, Páskaeyju og Sala y Gómez-eyju í austri, og Macquarie-eyju í suðri. Flestar skilgreiningar á Eyjaálfu skilgreina Taívan, Ryuku-eyjar og Japan sem hluta Asíu, þótt þær séu í Kyrrahafi. Hið sama gildir um Aleúteyjar og aðrar eyjar við Kanada og Alaska sem eru taldar með Norður-Ameríku. Eyjar Eyjaálfu ná um það bil frá 28. breiddargráðu norður að 55. breiddargráðu suður.

Eyjar Eyjaálfu eru af fjórum megingerðum: meginlandseyjar, háeyjar, kóralrif og upplyftar kóraleyjar. Háeyjar eru eldfjallaeyjar og margar þeirra hafa virk eldfjöll. Meðal þeirra eru Bougainville-eyja, Hawaii og Salómonseyjar. Kóralrif í Suður-Kyrrahafi eru lágreist rif sem hafa byggst upp á basalthrauni undir yfirborði sjávar. Eitt stærsta kóralrifið er Kóralrifið mikla undan norðausturströnd Ástralíu, þar sem mörg rif tengjast í eina langa keðju. Upplyftar kóraleyjar eru oftast aðeins stærri en kóralrif. Dæmi um slíkar eyjar eru Banabaeyja og Makatea í Frönsku Pólýnesíu.

Eyjaálfa er eitt af fimm líflandfræðilegum ríkjum á þurru landi, sem mynda helstu vistsvæði jarðar. Stundum er talað um Eyjaálfu nær sem þann hluta Vestur-Melanesíu sem hefur verið byggður í tugþúsundir ára, og Eyjaálfu fjær þar sem land var numið miklu síðar. Flestar eyjar Eyjaálfu eru í Suður-Kyrrahafi, en nokkrar liggja utan þess. Kengúrueyja og Ashmore og Cartier-eyjar eru til dæmis í Indlandshafi, og vesturströnd Tasmaníu liggur að Indlandshafi.

 Íbúar 
Taflan sýnir heimshlutana og löndin í Eyjaálfu. Lönd og yfirráðasvæði í töflunni eru flokkuð miðað við heimshluta eins og Sameinuðu þjóðirnar skilgreina þá.
 Merki Fáni Heiti Stærð(km2) Mannfjöldi(2021) Þéttleiki byggðar(á km2) Höfuðborg ISO 3166-1ÁstralasíaUmfang Ástralasíu er misjafnt eftir höfundum. Hér nær hún yfir Ástralíu og Nýja-Sjáland. 20px  Ashmore og Cartier-eyjar (Ástralía) 199 0 0 20px  Ástralía 7.686.850 25.921.089 3,1 Canberra AU 20px  Jólaeyja (Ástralía) 135 1.692 12,5 Flying Fish Cove CX 20px  Kókoseyjar (Ástralía) 14 593 42,4 Vesturey CC 20px  Kóralhafseyjar (Ástralía) 10 4 0,4 20px  Nýja-SjálandNýja-Sjáland er oft flokkað með Pólýnesíu fremur en Ástralasíu. 268.680 5.129.727 17,3 Wellington NZ 20px  Norfolkeyja (Ástralía) 35 2.302 65,8 Kingston NF Ástralasía (alls) 7.955.923 29.645.874 3,7 MelanesíaInniheldur ekki eyjar í Suðaustur-Asíu sem stundum eru flokkaðar innan Melanesíu. 20px  Fídjí 18.270 924.610 49,2 Suva FJ   Nýja-Kaledónía (Frakkland) 19.060 287.800 14,3 Nouméa NC  Aru-eyjaumboð, Maluku (Indónesía) 6.426 108.834 17DoboID (ID-MA)   Mið-Papúa (Indónesía) 61.073 1.431.000 23 Wanggar, Nabire-umboðID (ID-PT)   Hálendi Papúa (Indónesía) 51.213 1.430.500 28 Walesi, Jayawijaya-umboðID (ID-PE) 20px  Papúa (Indónesía) 82.681 1.035.000 13 JayapuraID (ID-PA)   Suður-Papúa (Indónesía) 117.849 522.200 4,4 Salor, Merauke-umboðID (ID-PS)   Suðvestur-Papúa (Indónesía) 39.123 621.904 16 SorongID (ID-PD) 20px  Vestur-Papúa (Indónesía)Vestur-Papúa var skilið frá Papúa árið 2003. 60.275 561.403 9 ManokwariID (ID-PB)   Papúa Nýja-GíneaPapúa Nýja-Gínea er ýmist skilgreind sem hluti Melanesíu, Ástralasíu eða Malajaeyja í Suðaustur-Asíu. 462.840 9.949.437 17,5 Port Moresby PG 20px  Salómonseyjar 28.450 707.851 21,1 Honiara SB   Vanúatú 12.200 319.137 22,2 Port Vila VU Melanesía (alls) 1.000.231 14.373.536 14,4 Míkrónesía   Míkrónesía 702 113.131 149,5 Palikir FM   Gvam (Bandaríkin) 549 170.534 296,7 Hagåtña GU 20px  Kíribatí 811 128.874 141,1 Suður-Tarawa KI   Marshall-eyjar 181 42.050 293,2 Majúró MH 20px  Naúrú 21 12.511 540,3 Yaren (de facto) NR   Norður-Maríanaeyjar (Bandaríkin) 477 49.481 115.4 Saipan MP   Palá 458 18.024 46,9 Ngerulmud PW 20px 20px Wake-eyja (Bandaríkin) 2 150 75 Wake-eyja UM Míkrónesía (alls) 3.307 526.343 163,5 Pólýnesía   Bandaríska Samóa (Bandaríkin) 199 45.035 279,4 Pago Pago, FagatogoFagatogo er stjórnarsetur. AS 20px  Cookseyjar 240 17.003 72,4 Avarua CK 20px 20px Páskaeyja (Síle) 164 5.761 35,1 Hanga Roa CL 20px  Franska Pólýnesía (Frakkland) 4.167 304.032 67,2 Papeete PF 20px  Hawaii (Bandaríkin) 16.636 1.360.301 81,8 Honolulu US 20px  Johnston-rif (Bandaríkin) 276,6 0 0 Johnston-rif UM 20px  Midway-rif (Bandaríkin) 2.355 39 6,37 Midway-rif UM 20px  Niue 260 1.937 6,2 Alofi NU 20px  Pitcairn (Bretland) 47 47 1 Adamstown PN 20px  Samóa 2.944 218.764 66,3 Apia WS   Tókelá (Nýja-Sjáland) 10 1.849 128,2 Atafu (de facto) TK 20px  Tonga 748 106.017 143,2 Núkúalófa TO 20px  Túvalú 26 11.204 426.8 Funafuti TV 20px  Wallis- og Fútúnaeyjar (Frakkland) 274 11.627 43,4 Mata-Utu WF Pólýnesía (alls) 25.715 2.047.444 79,6 Alls 8.919.530 50.099.312 5,1 Alls fyrir utan meginland Ástralíu 1.232.680 24.178.223 16,6

 Tilvísanir 

Eyjaálfa